
	1. Проблем/проблеми за решаване: 
Проблем 1:
„Функционална фрагментация, припокриване на функции и недостатъчно ясно разграничаване на отговорностите между административните звена“

1.1. Кратко опишете проблема/проблемите и причините за неговото/тяхното възникване. По възможност посочете числови стойности.

Към настоящия момент Министерството на младежта и спорта осъществява нормативно възложените му функции при организационна структура, включваща 10 дирекции и утвърдена обща численост от 186 щатни бройки.
За оценка на съответствието между действащата организационна структура, разпределението на функциите, фактическата натовареност и необходимия административен капацитет е извършен функционален анализ на административните звена в министерството. Налице е функционална фрагментация и неясни граници между обслужващи, секторни и контролни дейности. Функционалният преглед установява разпределение на свързани дейности между няколко дирекции, смесване на общи и специализирани функции и риск от припокриване между текущото управление на програмите и последващите проверки. Дирекция „Европейски програми и международно сътрудничество“ обединява дейности по различни политики, чието изпълнение изисква секторната експертиза на други звена. Причината е натрупване на функции в исторически установената структура, без достатъчно интегриране на последователните етапи на работата. Налице е недостатъчно ясно свързване на стратегическото планиране, програмното управление, цифровите процеси и оценката на резултатите. Прегледът обосновава засилване на аналитичните и координационните функции в младежката политика и уточняване на информационното обслужване и сигурността.
Анализът не установява функции с отпаднала необходимост, които могат да бъдат преустановени, без да се засегне изпълнението на държавната политика в областта на младежта и спорта. Установени са обаче възможности за обединяване на функционално свързани дейности, като е необходимо ограничаване на организационната фрагментация, оптимизиране на управленските нива и по-ефективно използване на наличния експертен капацитет. 
При преглед на действащия Устройствен правилник на Министерство на младежта и спорта е установена необходимост от оптимизиране на функциите в звената и дирекциите на ведомството. В специализираните дирекции е налице необходимост от прецизиране на действащите текстове, които ясно да разграничат разпределението на задачите и тяхното изпълнение, както и координираност. 

1.2. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).
Очертаният проблем не може да се реши в рамките на съществуващото законодателство, както и чрез промяна в организацията на работа и/или чрез въвеждане на нови технологични възможности. 
1.3. Посочете защо действащата нормативна рамка не позволява решаване на проблема/проблемите.
Не е възможно проблемът да бъде разрешен при действието на съществуващата нормативна уредба. Предвид необходимостта от оптимизиране на числеността на персонала, прецизиране и актуализиране на правомощията на министъра на младежта и спорта и функциите на отделни административни звена в министерството, се налага приемане на Устройствен правилник на Министерството на младежта и спорта, който да определи вътрешното структуриране, разпределението на числеността, функционалната компетентност на длъжностите и на отделните звена и организацията на работа в министерството. 
1.4. Посочете задължителните действия, произтичащи от нормативни актове от по-висока степен или актове от правото на ЕС.
Няма задължителни действия, произтичащи от нормативни актове от по-висока степен. Съгласно чл. 42, ал. 4 от Закона за администрацията, устройствен правилник на министерство се приема от Министерския съвет.
1.5. Посочете дали са извършени последващи оценки на нормативния акт или анализи за изпълнението на политиката и какви са резултатите от тях? 
Последващи оценки и анализи за изпълнението на нормативния акт не са извършвани. Анализът установи възможности за обединяване на функционално свързани дейности, ограничаване на организационната фрагментация, оптимизиране на управленските нива и по-ефективно използване на наличния експертен капацитет.


	2. Цели:
Цел 1. 
„Оптимизиране на щатната численост, намаляване на разходите за персонал, повишаване на ефективността на административната дейност и прецизиране и актуализиране на правомощията на министъра на младежта и спорта и функциите на отделни административни звена в министерството“

Посочете определените цели за решаване на проблема/проблемите, по възможно най-конкретен и измерим начин, включително индикативен график за тяхното постигане. Целите е необходимо да са насочени към решаването на проблема/проблемите и да съответстват на действащите стратегически документи.
С приемането на новия Устройствен правилник на Министерството на младежта и спорта ще се постигне пълноценно осъществяване на правомощията на министъра на младежта и спорта, както и на структурните звена на министерството. Ще се създаде ефективна организационна структура чрез по-прецизно определяне на функциите на отделните административни звена. Ще се постигне заложената в приетата правителствена Програма за управление на България 2026- 2030 г. цел за постигане оптимизация на разходите и прилагането на бюджетни икономии.

	3. Заинтересовани страни: 
Преки заинтересовани страни: 
Министерството на младежта и спорта, структурните звена, чиито функции се засягат и служителите в тях.
Косвени заинтересовани страни:
Органи на изпълнителната власт, общини, училища; спортни и младежки организации; спортисти, физически лица. Върху тях няма пряко въздействие от промените на акта, а напротив, очаква се да се реализира положително въздействие в следствие на по-добрата структурна промяна в организацията. По-доброто разпределение на функциите в административните звена ще подобри качеството на административното обслужване спрямо заинтересованите страни.
Посочете всички потенциални заинтересовани страни/групи заинтересовани страни (в рамките на процеса по извършване на частичната предварителна частична оценка на въздействието и/или при обществените консултации по чл. 26 от Закона за нормативните актове), върху които предложенията ще окажат пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи/общини и др.).

	4. Варианти на действие. Анализ на въздействията:

	4.1. По проблем 1:

	Вариант 1: „Без действие“:
Описание:
В случай, че не бъде приет проекта на акт, няма да бъде оптимизирана щатната численост на персонала на Министерството на младежта и спорта. 
Няма да се създадат условия за постигне на оптимално използване на човешките ресурси и намаляване на разходите за персонал. 
Правомощията на министъра на младежта и спорта и функционалните задължения на отделни административни звена няма да бъдат прецизирани и актуализирани. 
При този вариант на действие няма да се повиши ефективността на административната дейност и работните процеси няма да бъдат оптимизирани и няма да бъде повишена координацията. 
Положителни (икономически/социални/екологични) въздействия:
Не се очакват положителни въздействия.
(върху всяка заинтересована страна/група заинтересовани страни)
Отрицателни (икономически/социални/екологични) въздействия:
При този вариант на действие няма да бъдат предприети мерки по оптимизиране на числеността на персонала, което ще е пречка за реализиране на пряко намаляване на разходите за персонал.
 (върху всяка заинтересована страна/група заинтересовани страни)
Специфични въздействия: 
Не се отчитат.
Въздействия върху малките и средните предприятия: 
 Не се идентифицират такива. 
 Административна тежест:
1.1. Опишете качествено (при възможност – и количествено) всички значителни потенциални икономически, социални и екологични въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни.
1.2. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.).
Не се идентифицира такава.
Вариант 2 : „Приемане на предложения проект на акт“
Описание:
Предложеният с проекта на Постановление на Министерския съвет Устройствен правилник на Министерството на младежта и спорта е насочен към оптимизиране на структурата и по-ефективно използване на ресурсите. Конкретно предложените промени са насочени към оптимизиране на организационната структура и численост на персонала чрез съкращаване на 4 незаети щатни бройки. В тази връзка числеността на администрацията на Министерството на младежта и спорта се намалява от 186 на 182 щатни бройки, което представлява намаление с 2,15 %. Актуалната уредба на устройството, функциите и организацията на работа на ведомството налага да се извършат редица изменения в голяма част от разпоредбите на досега действащия устройствен правилник, поради което е възприет метод за изготвяне на изцяло нов Устройствен правилник.
Предлаганият подход към преструктурирането е основан на извършения функционален анализ на административните звена и не се изчерпва с механично намаляване на щатната численост.
С проекта на акт се предвижда и прецизиране и актуализиране на правомощията на министъра на младежта и спорта и функциите на отделни административни звена в министерството. Извършено е детайлизиране на функциите и на политическия кабинет към министъра на младежта и спорта, от гледна точка задълженията на ръководителя на ведомството и подпомагащия го кабинет, в лицето на заместник-министри, началник на политическия кабинет, парламентарния секретар, ръководителят на звеното за връзки с обществеността, който е директорът на дирекция „Комуникации и международна дейност“ и съветници. Усъвършенствани са функциите на Инспектората, във връзка с промените, настъпили в законодателството в областта на противодействието на корупцията.
При изготвяне на проекта на устройствен правилник е направен преглед на функциониралите до настоящия момент текстове, като разпоредбите са прецизирани, а функциите са структурирани по ефективно. Прецизирани са правомощията на министъра на младежта и спорта и са приведени текстовете в съответствие с актуалната нормативна уредба. Извършено е прецизиране и при разписване на функциите на всички звена в министерството.
Съгласно чл. 13, ал. 2 от проекта на устройствен правилник и приложението към него общата администрация на министерството се състои от 3 дирекции, а специализирана администрация - от 6 дирекции. Функциите на всички звена и дирекции са прецизирани и разширени, като в общата администрация две от дирекциите се преименуват: дирекция „Правно и административно осигуряване“ в „Правно, административно и информационно обслужване“, а дирекция „Връзки с обществеността и протокол“ - в "Комуникации и международна дейност". Действащата структура на специализираната администрация предвижда дирекции като "Спорт за всички и спорт за учащи", "Спорт за високи постижения", "Координация и контрол на спортната подготовка", "Младежки политики", "Европейски програми, проекти и международно сътрудничество" и "Регионална координация и контрол". В новия проект те са реорганизирани в: дирекции "Инвестиционна политика", "Спорт за всички", "Спорт за високи постижения", "Спортна подготовка", "Младежки политики" и "Контрол“. Направени са промени и преразпределение и в щатната численост на дирекциите от общата и специализираната администрация. Прецизирани са наименованията на почти всички дирекции от обща и специализирана администрация с цел правилното отразяване на изпълняваните от тях функции и отговорности.
Направени са промени и в разпределението на щатната численост на дирекциите от общата и специализираната администрация, съобразени с функционалното преразпределение и установената натовареност. Дирекция „Правно, административно и информационно обслужване“ се увеличава от 20 на 22 щатни бройки, дирекция „Финанси“ запазва числеността си от 17 щатни бройки, а дирекция „Комуникации и международна дейност“ се увеличава от 5 на 13 щатни бройки. В специализираната администрация дирекция „Инвестиционна политика“ се увеличава от 17 на 18 щатни бройки, дирекция „Спорт за всички“ запазва числеността си от 20 щатни бройки, дирекция „Спорт за високи постижения“ се увеличава от 15 на 22 щатни бройки, за дирекция „Спортна подготовка“ се запазват 12 щатни бройки, дирекция „Младежки политики“ се увеличава от 17 на 19 щатни бройки, а числеността на контролната дирекция се намалява от 27 на 19 щатни бройки. Дирекция „Европейски програми, проекти и международно сътрудничество“, която е с численост 14 щатни бройки, се закрива като самостоятелно административно звено, като изпълняваните от нея функции не отпадат, а се преразпределят между функционално компетентните дирекции. Промените в числеността са съобразени с резултатите от функционалния анализ и с характера и обема на изпълняваните дейности.
Съгласно чл. 5 от Закона за администрацията, разделението на администрацията на обща и специализирана се основава единствено на функционалния критерий и естеството на подпомагането, което съответното административно звено оказва на органа на държавна власт. По силата на чл. 5, ал. 2 и 3 от Закона за администрацията, общата администрация подпомага органа при осъществяване на правомощията му като ръководител на съответната администрация, създава условия за дейността на специализираната администрация и извършва техническите дейности по обслужването, включително протоколни дейности и връзките с обществеността (чл. 7, ал. 2 от закона), като специализираната администрация подпомага органа при осъществяването на правомощията, свързани с неговата специална материална компетентност.
Дирекция „Европейски програми, проекти и международно сътрудничество“ не осъществява пряко функции, попадащи в обхвата на тази специална материална компетентност. Част от нейните функции са хоризонтални, организационни, логистични, протоколни и координационни, като имат за цел да създадат административни условия за функционирането на специализираните звена при контактите им с европейски и международни институции. 
Дирекция „Европейски програми, проекти и международно сътрудничество“ обединява функции с различен характер. Част от тях са хоризонтални и координационни, свързани с международното сътрудничество, европейските въпроси и институционалното взаимодействие, а друга част са непосредствено свързани с изпълнението на отделни секторни политики, програми и проекти. Организационното им обособяване в самостоятелна дирекция създава необходимост от постоянно взаимодействие със специализираните дирекции, които притежават съответната секторна експертиза. Хоризонталната международна дейност и протокол, както и институционалната координация се поемат от дирекция „Комуникации и международна дейност“, функциите, свързани с европейско, международно и друго външно финансиране на спортна инфраструктура, се включват в дирекция „Инвестиционна политика“. Функциите, свързани с европейските и международните политики и инструменти в областта на младежката политика се включват в дирекция „Младежки политики“. Функциите свързани с европейското финансиране и политиката в областта на спорта преминават към „Спорт за високи постижения“. Също така, финансовите контрольори са организационно включени в числеността на дирекция "Финанси", но остават функционално подчинени директно на министъра на младежта и спорта. Служителят по мрежова и информационна сигурност получава много по-широк кръг от функции, свързани с киберсигурността и устойчивостта на системите, като същият организационно е включен в числеността на дирекция „Правно, административно и информационно обслужване“, при запазване на функционалното подчинение директно на министъра на младежта и спорта.
За разлика от остарелите разпоредби в действащия устройствен правилник на министерството, новият вменява конкретни и ясни задължения на администрацията по отношение на електронното управление, дигитализацията и административната реформа. Разписани са функции за внедряване на нови информационни технологии, които да доведат до преминаване към изцяло електронен обмен на документи и намаляване на хартиения носител, автоматизиране на процесите по предоставяне на административни услуги за гражданите и спортните организации, повишаване на нивото на мрежовата и информационната сигурност в съответствие с актуалните киберзаплахи.
Във връзка с промените в Закона за държавния служител е въведен текст в компетенциите на министъра на младежта и спорта за прилагането на режим на работа от разстояние при условия и ред, определени в закон. 
[bookmark: _GoBack]
Положителни (икономически/социални/екологични) въздействия:
С предложените промени ще се създадат условия за повишаване ефективността при изпълнението на правомощията и функциите на Министерството на младежта и спорта. 
С приемането на проекта на Постановление ще се постигне оптимизиране на числеността на персонала в Министерството на младежта и спорта. Общата щатна численост на министерството ще бъде намалена 4 щатни бройки, което ще доведе до изпълнение на структурните мерки на правителството за ефективност в публичния сектор, целящи подобряване на ефективността и оптимизиране на публичните разходи. 
Ще бъдат прецизирани и актуализирани правомощията на министъра на младежта и спорта и функциите на отделни административни звена в министерството, с оглед ефективното изпълнение на функционалните им компетентности. 
За служителите на министерството се очаква по-ясно разпределение на функциите и отговорностите между административните звена и по-добро разпределение на фактическата натовареност.
Ще се постигне по-ефективно разпределение на човешките ресурси, оптимизиране на разходите за персонал и създаване на условия за по-качествено изпълнение на възложените функции и дейности.
(върху всяка заинтересована страна/група заинтересовани страни)
Отрицателни (икономически/социални/екологични) въздействия:
Не се очакват отрицателни въздействия при приемане на предложения проект на акт.
Съкращаването на щатната численост няма да доведе до отрицателно въздействие върху служителите на министерството, предвид, че ще се съкратят незаети щатни бройки.
 (върху всяка заинтересована страна/група заинтересовани страни)
Специфични въздействия: 
 
Не са идентифицирани такива.
Въздействия върху малките и средните предприятия:
 Не са идентифицирани такива.
 (въздействията върху малките и средните предприятия; административна тежест)
Административна тежест:
 Не е идентифицирана такава. 

1.1. Опишете качествено (при възможност – и количествено) всички значителни потенциални икономически, социални и екологични въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни.
1.2. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.).

	5. Сравняване на вариантите:
Степени на изпълнение по критерии: 1) висока; 2) средна; 3) ниска.
5.1. По проблем 1:
	
	Вариант 1
 „Без действие“
	Вариант 2

	Ефективност
	Цел 1: „Оптимизиране на щатната численост, намаляване на разходите за персонал, повишаване на ефективността на административната дейност и прецизиране и актуализиране на правомощията на министъра на младежта и спорта и функциите на отделни административни звена в министерството“.
	3 - ниска
	1 - висока

	Ефикасност
	Цел 1: „Оптимизиране на щатната численост, намаляване на разходите за персонал, повишаване на ефективността на административната дейност и прецизиране и актуализиране на правомощията на министъра на младежта и спорта и функциите на отделни административни звена в министерството“.
	3 - ниска
	1 - висока

	Съгласуваност
	Цел 1: „Оптимизиране на щатната численост, намаляване на разходите за персонал, повишаване на ефективността на административната дейност и прецизиране и актуализиране на правомощията на министъра на младежта и спорта и функциите на отделни административни звена в министерството“.
	3 - ниска
	1 - висока


1.1. Сравнете вариантите чрез сравняване на ключовите им положителни и отрицателни въздействия.
1.2. Посочете степента, в която вариантите ще изпълнят определените цели, съгласно основните критерии за сравняване на вариантите:
ефективност, чрез която се измерва степента, до която вариантите постигат целите на предложението;
ефикасност, която отразява степента, до която целите могат да бъдат постигнати при определено ниво на ресурсите или при най-малко разходи;
съгласуваност, която показва степента, до която вариантите съответстват на действащите стратегически документи.

	6. Избор на препоръчителен вариант:
По проблем 1: Вариант № 2 „Приемане на предложения проект на акт“ е препоръчителен вариант за действия за решаване на проблем № 1. Този вариант се отличава с висока ефективност, ефикасност и съгласуваност.
 Посочете препоръчителните варианти за решаване на поставения проблем/проблеми.

	6.1. Промяна в административната тежест за физическите и юридическите лица от прилагането на препоръчителния вариант (включително по отделните проблеми):



1.1. Изборът следва да е съотносим с посочените специфични въздействия на препоръчителния вариант за решаване на всеки проблем.
1.2. Ако се предвижда въвеждането на такса, представете образуването на нейния размер съгласно Методиката по чл. 7а от Закона за ограничаване на административното регулиране и административния контрол върху стопанската дейност.

	6.2. Създават ли се нови/засягат ли се съществуващи регулаторни режими и услуги от прилагането на препоръчителния вариант (включително по отделните проблеми)?


1.1. Изборът следва да е съотносим с посочените специфични въздействия на избрания вариант.
1.2. В случай че се предвижда създаване нов регулаторен режим, посочете неговия вид (за стопанска дейност: лицензионен, регистрационен; за отделна стелка или действие: разрешителен, уведомителен; удостоверителен и по какъв начин това съответства с постигането на целите).
1.3. Мотивирайте създаването на новия регулаторен режим съгласно изискванията на чл. 3, ал. 4  от Закона за ограничаване на административното регулиране и административния контрол върху стопанската дейност.
1.4. Посочете предложените нови регулаторни режими отговарят ли на изискванията на чл. 10 – 12 от Закона за дейностите по предоставяне на услуги.
1.5. Посочете изпълнено ли е изискването на § 2 от Допълнителните разпоредби на Закона за дейностите по предоставяне на услуги.
1.6. В случай че се изменят регулаторни режими или административни услуги, посочете промяната.

	6.3. Създават ли се нови регистри от прилагането на препоръчителния вариант (включително по отделните проблеми)?


Когато отговорът е „Да“, посочете регистрите, които се създават и по какъв начин те ще бъдат интегрирани в общата регистрова инфраструктура.

	6.4. По какъв начин препоръчителният вариант въздейства върху микро-, малките и средните предприятия (МСП) (включително по отделните проблеми)?


Изборът следва да е съотносим с посочените специфични въздействия на препоръчителния вариант.

	6.5. Потенциални рискове от прилагането на препоръчителния вариант (включително по отделните проблеми):
Не са идентифицирани потенциални рискове от прилагането на Вариант 2 „Приемане на проект на Постановление на Министерския съвет за приемане на Устройствен правилник на Министерството на младежта и спорта“.
Посочете възможните рискове от прилагането на препоръчителния вариант, различни от отрицателните въздействия, напр. възникване на съдебни спорове и др.

	7. Консултации:


Проектът на акт,  заедно с доклада на министъра на младежта и спорта и частичната предварителна оценка на въздействието, ще бъдат публикувани на интернет страницата на Министерството на младежта и спорта и на Портала за обществени консултации на Министерския съвет за срок от  14 дни в съответствие с чл. 26, ал. 4 от Закона за нормативните актове (ЗНА). 
На основание чл. 21, ал. 5 от Закона за нормативните актове е получено Становище на администрацията на Министерския съвет, което на основание чл. 85, ал. 1 от Устройствения правилник на Министерския съвет и на неговата администрация, се публикува заедно с преработената оценка на въздействието и проекта на акт при обществените консултации, провеждани в изпълнение на Закона за нормативните актове. 
Обобщете най-важните въпроси за обществени консултации. Посочете индикативен график за тяхното провеждане и видовете консултационни процедури.

	8. Приемането на нормативния акт произтича ли от правото на Европейския съюз?


1.1. Посочете изискванията на правото на Европейския съюз, включително информацията по т. 6.2 и 6.3, дали е извършена оценка на въздействието на ниво Европейски съюз, и я приложете (или посочете връзка към източник).
1.2. Изборът трябва да съответства на посоченото в раздел 1, съгласно неговата т. 1.5.

	9.  Изисква ли се извършване на цялостна предварителна оценка на въздействието поради очаквани значителни последици?


(преценка съгласно чл. 20, ал. 3, т. 2 от Закона за нормативните актове)

	10. Приложения:
Проект на Устройствен правилник на Министерството на младежта и спорта.
Приложете необходимата допълнителна информация и документи.

	11. Информационни източници:
1. Устройствен правилник на Министерството на младежта и спорта, приет с Постановление № 142 на Министерския съвет от 2013 г. (обн., ДВ, бр. 62 от 2013 г.; изм. и доп., бр. 97 от 2013 г., бр. 50 и 102 от 2014 г., бр. 96 от 2016 г., бр. 27 и 65 от 2017 г., бр. 8 от 2019 г., бр. 46 от 2020 г. и бр. 67 от 2021 г, бр. 56 и 70 от 2022 г. и бр.77 от 2023 г.).
2. Извършен вътрешен функционален анализ на всички административни звена в Министерството на младежта и спорта.
Посочете изчерпателен списък на информационните източници, които са послужили за оценка на въздействията на отделните варианти и при избора на вариант за действие: регистри, бази данни, аналитични материали и др.

	12. Име, длъжност, дата и подпис на директора на дирекцията, отговорна за извършването на частичната предварителна оценка на въздействието:
Име и длъжност:  
Валентина Кожухарова - директор на дирекция „Правно и административно осигуряване“
Дата: 2026 г.

Подпис:            

